
ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 471 
Μετονομασία της Κοινότητας Χώνικα και του ομώνυμου συνοικισμού 
της Επαρχίας Άργους του Νομού Αργολίδας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 11 του δημοτικού και κοινοτι¬ 
κού κώδικα (Π.Δ. 323/1989, ΦΕΚ 146Α) σε συνδυασμό με τις διατά¬ 
ξεις του άρθρου 276 του ίδιου κώδικα. 

2. Τις διατάξεις του άρθρου 23 του Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137Α) σε συνδυασμό με τις διατάξεις του 
άρθρου 4 του Π.Δ. 137/1986 «Συγκρότηση της Γενικής Γραμματείας 
Δημόσιας Τάξης σε Υπουργείο Δημόσιας Τάξης» (ΦΕΚ 5ΙΑ). 

3. Την πρόταση του κοινοτικού συμβουλίου Χώνικα του Νομού Αρ¬ 
γολίδας που διατυπώθηκε στη 58/7.12.1988 απόφαση αυτού (αριθ- 
αόσ ποακτικού 7/19871. 


4. Τη σύμφωνη γνώμη του Συμβουλίου Τοπωνυμιών του Υπουρ¬ 
γείου Εσωτερικών που διατυπώθηκε στο πρακτικό 2 αυτού της 28ης 
Μαρτίου 1989. 

5. Την 522/1989 γνωμοδότηση του Συμβουλίου της Επικράτειας, 
με πρόταση του Υπουργού Εσωτερικών, αποφασίζουμε: 


Άρθρο μόνο 

II Κοινότητα Χώνικα της Επαρχίας Άργους του Νομού Αργολίδας 
μετονομάζεται σε Κοινότητα «Νέο Ηραίο» και ο ομώνυμος συνοικισμός 
«Χώνικας, ο» μετονομάζεται σε «Νέο Ηραίο, το». 

Στον Υπουργό Εσωτερικών, αναθέτουμε τη δημοσίευση και εκτέλεση 
του διατάγματος αυτού. 

Αθήνα, 12 Σεπτεμβρίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΕΣΩΤΕΡΙΚΟΝ 

Ν. ΚΟΝΣΤΑΝΤΟΠΟΥΛΟΣ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 472 
Μεταφορά έδρας κοινότητας Τούμπας της Επαρχίας Αιγιαλείας του 
Νομού Αχαΐας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 2 του άρθρου 10, σε συνδυασμό με τις δια¬ 
τάξεις του άρθρου 276 του δημοτικού και κοινοτικού κώδικα (Π.Δ. 
323/1989, ΦΕΚ 146Α). 

2. Τις διατάξεις του άρθρου 23 του Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137 Α) σε συνδυασμό με τις διατάξεις του 
άρθρου 4 του Π.Δ. 137/1986 «Συγκρότηση της Γενικής Γραμματείας 
Δημόσιας Τάξης σε Υπουργείο Δημόσιας Τάξης» (ΦΕΚ 51 Α). 

3. Την 11/1989 απόφαση του κοινοτικού συμβουλίου Τούμπας της 
Επαρχίας Αιγιαλείας του νομού Αχαΐας, για τη μεταφορά της έδρας της 
κοινότητας Τούμπας στο συνοικισμό Τούμπα. 

4. Την 523/1989 γνωμοδότηση του Συμβουλίου της Επικράτειας, 
με πρόταση του Υπουργού Εσωτερικών, αποφασίζουμε: 

Άρθρο μόνο 

Η έδρα της κοινότητας Τούμπας της Επαρχίας Αιγιαλείας του Νο¬ 
μού Αχαΐας, μεταφέρεται από το συνοικισμό «Μερτίδι» στο συνοικισμό 
«Τούαπα». 

Στον Υπουργό Εσωτερικών αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 12 Σεπτεμβρίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 
ΕΣΩΤΕΡΙΚΟΝ 

Ν.ΚΩΝΣΤΑΝΤΟΠΟΥΛΟΣ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 473 
Μετονομασία θέσεως στο Νομό Λασιθίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 11 του δημοτικού και κοινοτι¬ 
κού κώδικα (Π.Δ. 323/1989 ΦΕΚ 146 Α) ως και του άρθρου 276 του 
ίδιου κώδικα. 

2. Τις διατάξεις του άρθρου 23 του Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137 Α) σε συνδυασμό με τις διατάξεις του 
άρθρου 4 του Π.Δ. 137/1986 «Συγκρότηση της Γενικής Γραμματείας 
Δημόσιας Τάξης σε Υπουργείο Δημόσιας Τάξης» (ΦΕΚ 51 Α). 

3. Τη γνώμη του δημοτικού συμβουλίου Ιεράπετρας που διατυπώ¬ 
θηκε στην 45/27.3.1989 απόφαση αυτού. 

4. Την 521/1989 γνωμοδότηση του Συμβουλίου Επικράτειας, με 
πρόταση του Υπουργού Εσωτερικών, αποφασίζουμε: 

Άρθρο μόνο 

Στην περιφέρεια του δήμου Ιεράπετρας της Επαρχίας Ιεράπετρας του 
Νομού Λασιθίου η θέση «Κοπράνες», μετονομάζεται σε «Καλλιθέα». 

Στον Υπουργό Εσωτερικών αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 12 Σεπτεμβρίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 
ΕΣΩΤΕΡΙΚΩΝ 

Ν.ΚΩΝΣΤΑΝΤΟΠΟΥΛΟΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 473 
Οργανισμός του Κεφαλαίου Αποζημίωσης Φορτοεκφορτωτών Λιμένα 
Θεσσαλονίκης (Κ.Α.Φ.Λ.Θ.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 24 παρ. 5 του Ν. 1558/1985 «Κυβέρ¬ 
νηση και Κυβερνητικά Όργανα» (ΦΕΚ 137 Α). 

2. Τις διατάξεις του άρθρου 9 παρ. 10 του Ν. 1586/1986 «Βαθμο¬ 
λογική διάρθρωση των θέσεων του δημοσίου, νομικών προσώπων δη¬ 
μοσίου δικαίου και των Οργανισμών Τοπικής Αυτοδιοικήσεως και άλ¬ 
λες διατάξεις» (ΦΕΚ 37 Α). 

3. Την αριθμ. 349/1989 γνωμοδότηση του Συμβουλίου της Επι¬ 
κράτειας, με πρόταση των Υπουργών Προεδρίας της Κυβέρνησης, Οι¬ 
κονομικών και Εργασίας, αποφασίζουμε: 

Άρθρο 1 

Διάρθρωση Υπηρεσιών - Αρμοδιότητες 

Α) Οι υπηρεσίες του Κεφαλαίου Αποζημίωσης Φορτοεκφορτωτών 
Λιμένα Θεσσαλονίκης (ΚΑΦΛΘ) συγκροτούνται σε ένα (1) τμήμα που 
αποτελείται από τα εξής γραφεία: 

α) - Γραφείο Διοίκησης. 

β) - Γραφείο χορήγησης Παροχών. 

γ) - Γραφείο Λογιστηρίου. 

Β) Οι αρμοδιότητες του παραπάνω τμήματος καθορίζονται κατά 


γραφείο, ως εξής: 

1. Γραφείο Διοίκησης 

α. Η μέριμνα για τον χειρισμό όλων των θεμάτων της Γραμματείας, 
όπως η διακίνηση της αλληλογραφίας, η δακτυλογράφηση, η αναπαρα¬ 
γωγή εγγράφων και εντύπων, η επικύρωση αυτών απ’ τον Προϊστά¬ 
μενο ή τον νόμιμο αναπληρωτή του. 

β. Η μέριμνα του χειρισμού όλων των θεμάτων της Υπηρεσιακής κα¬ 
τάστασης του προσωπικού. 

γ. Η μέριμνα για την τήρηση και φύλαξη του αρχείου, τη συντήρηση 
και τον καθορισμό των γραφείων του Κεφαλαίου Αποζημίωσης Φορτο¬ 
εκφορτωτών Λιμένα Θεσσαλονίκης. 

δ. Η μέοιμνα για τις προμήθειες υλικών και εφοδίων για τις ανάγκες 
του ΚΑΦΛΘ. 

ε. Η τήρηση των πρακτικών του Διοικητικού Συμβουλίου του ΟΛΘ 
για τα θέματα αρμοδιότητας του ΚΑΦΛΘ και η γραμματειακή εξυπη¬ 
ρέτηση αυτού. 

2. Γραφείο Χορήγησης Παροχών. 

α. Η καταχώρηση των φορτ/τών στα Μητρώα Φορτ/τών και η συνε¬ 
χής ενημέρωση των μητρώων με τις μεταβολές που σημειώνονται κάθε 
φορά (Εγγραφές - Διαγραφές). 

β. Η μέριμνα για τη σύνταξη εισηγητικής έκθεσης προς το Διοικητικό 
Συμβούλιο (Δ.Σ.), αναφορικά με τη χορήγηση εφάπαξ αποζημίωσης σε 
δικαιούχους φορτ/τές, σύμφωνα με τις διατάξεις του Κανονισμού Παρο¬ 
χών του ΚΑΦΛΘ που ισχύουν κάθε φορά. 

γ. Η μέριμνα για την άμεση προώθηση των προβλεπομένων ενερ¬ 
γειών για τη χορήγηση ή μη της εφάπαξ αποζημίωσης στους ενδιαφε¬ 
ρομένους φορτ/τές (καταβολή χαρτοσήμου, έκδοση και έγκριση από τον 
αρμόδιο πάρεδρο του εντάλματος πληρωμής, έκδοση επιταγής πληρω- 
μής, ενημέρωση λογιστικών βιβλίων, ενημέρωση των μητρώων των εν 
ενεργεία και συνταξιούχων φορτ/τών, διεκπεραίωση της αλληλογρα¬ 
φίας κλπ.). 

δ. Η μέριμνα για τη χορήγηση μηνιαίων βοηθημάτων στους δικαιού¬ 
χους φορτ/τές. 

ε. Η μέριμνα για την έκδοση των ετησίων εγκριτικών αποφάσεων 
αποδέσμευσης ποσού για τη χορήγηση ατομικών και ομαδικών δανείων 
στους δικαιούχους. 

στ. Η μέριμνα για τη σύνταξη εισηγητικής έκθεσης προς το Δ.Σ. για 
τη λήψη της σχετικής απόφασης χορήγησης ή μη του αιτουμένου δα¬ 
νείου. 

ζ. Η μέριμνα για την άμεση διεκπεραίωση των προβλεπομένων ενερ¬ 
γειών για την έκδοση απ’ τον αρμόδιο Νομάρχη Θεσσαλονίκης της σχε¬ 
τικής εγκριτικής ή μη απόφασης χορήγησης του αιτουμένου δανείου, 
και η εκτέλεση των παραπέρα ενεργειών της καταβολής του (πληρωμή 
του αναλογούντος χαρτοσήμου, έκδοση και έγκριση απ’ τον αρμόδιο 
πάρεδρο του εντάλματος πληρωμής, έκδοση επιταγής πληρωμής, ενη¬ 
μέρωση λογιστικών βιβλίων και καρτελλών, διεκπεραίωση της αλληλο¬ 
γραφίας κλπ.). 

3. Γραφείο Λογιστηρίου 

α. Η μέριμνα για την έγκαιρη και κανονική καταβολή από τον Οργα¬ 
νισμό Λιμένος Θεσσαλονίκης Ο.Λ.Θ., των υπέρ του Κεφαλαίου Αποζη¬ 
μίωσης Φορτοεκφορτωτών Λιμένα Θεσσαλονίκης και των λοιπών λο¬ 
γαριασμών πόρων και εισφορών και εν συνεχεία η μέριμνα για τον υπο¬ 
λογισμό και την απόδοση του αναλογούντος ποσοστού στο αρμόδιο 
Υπουργείο κατόπιν έγκρισης του Διοικητικού Συμβουλίου και η κατα- 
χώρησή τους στα αντίστοιχα λογιστικά βιβλία. 

β. Η μέριμνα για τη σύνταξη του ετήσιου Προϋπολογισμού του 
ΚΑΦΛΘ και η παραπέρα προώθησή του για έγκριση, απ’ το Δ.Σ. και 
τον αρμόδιο Νομάρχη Θεσσαλονίκης. 

γ. Η μέριμνα για την τήρηση των λογιστικών βιβλίων του ΚΑΦΛΘ 
σύμφωνα με τις σχετικές διατάξεις του Δημόσιου Λογιστικού και του 
Κανονισμού Λειτουργίας Διοίκησης και Παροχών του ΚΑΦΛΘ (απο¬ 
στολή μηνιαίων Ισοζυγίων, αποτελεσμάτων τριμήνων και εξαμήνων οι¬ 
κονομικών στοιχείων, εγγραφή εσόδων και δαπανών με βάση τα προ- 
βλεπόμενα παραστατικά στοιχεία, ενημέρωση λογιστικών βιβλίων 
κλπ.). 

δ. Η μέριμνα για την παρακολούθηση της καταβολής των τοκοχρε¬ 
ωλυτικών δόσεων των χορηγουμένων ατομικών και ομαδικών δα¬ 
νείων φορτ/τών, καθώς και η μέριμνα για την απόδοση φόρου επί των 
εισπραχθέντων τόκων. 

ε. Η απόδοση της μισθοδοσίας του προσωπικού, καθώς και των υπέρ 
των τρίτων εισφορών. 

στ. Η μέριμνα για τη σύνταξη του ετήσιου Ισολογισμού και Απολογι- 

σμού του ΚΑΦΛΘ και η παραπέρα προώθησή του για έγκριση. 

_ ζ· Η παροχή οικονομικών στοιχείων, για τη σύνταξη των προβλεπο- 
μένων εισηγήσεων προς το Δ.Σ., αναφορικά με τη χορήγηση των εφά¬ 
παξ αποζημιώσεων των φορτ/τών, των ατομικών και ομαδικών δα¬ 
νείων, την τοποθέτηση των κατηγοριών σε κλάσεις και την αναπροσαρ¬ 
μογή των εφάπαξ αποζημιώσεων. 

Άρθρο 2 

Διάρθρωση θέσεων προσωπικού 

Οι θέσεις του προσωπικού διακρίνονται ως εξής: 

Μόνιμο Προσωπικό: 

ΚΑΤΗΓΟΡΙΑ ΠΕ 

1. Κλάδος ΠΕ Διοικητικός - Οικονομικός 

Μία (1) θέση 

ΚΑΤΗΓΟΡΙΑ ΔΕ 

2. Κλάδος ΔΕ Διοικητικός - Λογιστικός 

Τέσσερις (4) θέσεις. 

Άρθρο 3 
Προϊστάμενος 

Του Τμήματος του ΚΑΦ Λιμένα Θεσσαλονίκης προΐστανται υπάλλη¬ 
λος του ΚΑΦΛΘ του Κλάδου ΠΕ Δ/κού - Οικ/κού ή του Κλάδου ΔΕ 
Διοικητικού - Λογιστικού, ο οποίος εισηγείται στο Δ.Σ. για όλα τα θέ¬ 
ματα της αρμοδιότητας του Οργανισμού και φροντίζει γενικά για την 
εύρρυθμη λειτουργία του Οργανισμού και την εκτέλεση των αποφάσεων 
του Διοικητικού Συμβουλίου. 

Άρθρο 4 

Κατάταξη του προσωπικού που υπηρετεί 
σε θέσεις κατά τη δημοσίευση του παρόντος 

Κατά την έναρξη της ισχύος του παρόντος το προσωπικό που υπηρε¬ 
τεί στο ΚΑΦΛΘ κατατάσσεται στις προβλεπόμενες οργανικές θέσεις 
αντίστοιχης κατηγορίας και κλάδου. 

Άρθρο 5 
Τελικές διατάξεις 

Η πλήρωση των δημιουργημένων κενών θέσεων μονίμου προσωπι¬ 
κού θα πραγματοποιείται σύμφωνα με τις εκάστοτε κείμενες για τους 
διορισμούς διατάξεις ΝΠΔΔ και με την προϋπόθεση ότι θα υπάρχουν οι 
σχετικές πιστώσεις στον εκάστοτε προϋπολογισμό του ΚΑΦΛΘ. 

Στον Υπουργό Εργασίας αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 15 Σεπτεμβρίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ ΟΙΚΟΝΟΜΙΚΩΝ 

Αθ. ΚΑΝΕΛΛΟΠΟΥΛΟΣ ΑΝΤ. ΣΑΜΑΡΑΣ 

ΕΡΓΑΣΙΑΣ 

θ. ΠΑΠΑΜΑΡΓΑΡΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 475 
Οργανισμός του Κεφαλαίου Αποζημίωσης Φορτοεκφορτωτών Λιμένα 
Ηρακλείου (ΚΑΦ Λ. Ηρακλείου). 

Ο ΠΡΟΕΔΡΟΣ ΤΗΣ 
ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 24 παρ. 5 του Ν. 1558/1985 «Κυβέρ¬ 
νηση και Κυβερνητικά Όργανα» (ΦΕΚ 137 Α). 

2. Τις διατάξεις του άρθρου 9 παρ. 10 του Ν. 1586/1986 «Βαθμο¬ 
λογική διάρθρωση των θέσεων του δημοσίου, νομικών προσώπων δη¬ 
μοσίου δικαίου και των Οργανισμών Τοπικής Αυτοδιοικήσεως και άλ¬ 
λες διατάξεις» (ΦΕΚ 37Α). 


3. Την αριθ. 350/1989 γνωμοδότηση του Συμβουλίου της Επικρά¬ 
τειας, με πρόταση των Υπουργών Προεδρίας της Κυβέρνησης, Οικονο¬ 
μικών και Εργασίας, αποφασίζουμε: 

Άρθρο 1 

Διάρθρωση Υπηρεσιών - Αρμοδιότητες 

Α) Οι υπηρεσίες του Κεφαλαίου Αποζημίωσης Φορτοεκφορτωτών 
Λιμένα Ηρακλείου (ΚΑΦΛΗ) συγκροτούνται σε ένα (1) γραφείο. 

Β) Οι αρμοδιότητες του παραπάνω γραφείου καθορίζονται ως εξής: 

1. Αρμοδιότητες Διοίκησης 

α. Η μέριμνα για τον χειρισμό όλων των θεμάτων της Γραμματείας, 
όπως η διακίνηση της αλληλογραφίας, η δακτυλογράφηση, η αναπαρα- 
γωγή εγγράφων και εντύπων, η επικύρωση αυτών απ’ τον Προϊστά¬ 
μενο ή τον νόμιμο αναπληρωτή του. 

β. Η μέριμνα του χειρισμού όλων των θεμάτων της Υπηρεσιακής κα¬ 
τάστασης του προσωπικού. 

γ. Η μέριμνα για την τήρηση και φύλαξη του αρχείου, την συντήρηση 
και τον καθαρισμό των κτιρίων εγκαταστάσεων του Οργανισμού και 
μηχανημάτων που ανήκουν στο ΚΑΦΛΗ. 

δ. Η μέριμνα για τις προμήθειες υλικών και εφοδίων για τις ανάγκες 
του ΚΑΦΛΗ. 

2. Αρμοδιότητες Χορήγησης Παροχών 

α. Η μέριμνα για την έκδοση των επαγγελματικών βιβλιαρίων και 
των προσωρινών σημειωμάτων εργασίας των φορτ/τών που εισέρχο¬ 
νται στο επάγγελμα, η καταχώρησή τους στα μητρώα Φορτ/τών και η 
συνεχής ενημέρωση των μητρώων με τις μεταβολές που σημειώνονται 
κάθε φορά (Εγγραφές - Διαγραφές). 

β. Η μέριμνα για τη σύνταξη εισηγητικής έκθεσης προς τη Δ.Ε. του 
ΚΑΦΛΗ, αναφορικά με την χορήγηση εφάπαξ αποζημίωσης σε δι¬ 
καιούχους φορτ/τές, σύμφωνα με τις διατάξεις του Κανονισμού Παρο¬ 
χών του ΚΑΦΛΗ που ισχύουν κάθε φορά. 

γ. II μέριμνα για την άμεση προώθηση των προβλεπομένων ενερ¬ 
γειών για την χορήγηση ή μη της εφάπαξ αποζημίωσης στους ενδιαφε¬ 
ρομένους φορτ/τές (καταβολή χαρτοσήμου, έκδοση και έγκριση από τον 
αρμόδιο πάρεδρο του εντάλματος πληρωμής, έκδοση επιταγής πληρω¬ 
μής ενημέρωση λογιστικών βιβλίων, ενημέρωση των μητρώων των εν 
ενεργεία και συνταξιούχων φορτ/τών, διεκπεραίωση της αλληλογρα¬ 
φίας). 

δ. Η μέριμνα για την έκδοση των ετησίων εγκριτικών αποφάσεων 
αποδέσμευσης ποσού για τη χορήγηση ατομικών και ομαδικών δανείων 
τους δικαιούχους. 

ε. II μέριμνα για την επί τη βάσει των διατεθεμένων στοιχείων του 
ενδιαφερομένου και των προβλεπομένων από τον Κανονισμό Παροχών 
διατάξεων, σύνταξη εισηγητικής έκθεσης προς την Δ.Ε. του ΚΑΦΛΗ 
για την λήψη της σχετικής απόφασης χορήγησης ή μη του αιτουμένου 
δανείου. 

στ. Η μέριμνα για την άμεση διεκπεραίωση των προβλεπομένων 
ενεργειών για την έκδοση απ’ τον αρμόδιο Νομάρχη Ηρακλείου της 
σχετικής εγκριτικής ή μη απόφασης χορήγησης του αιτουμένου δα¬ 
νείου, και η εκτέλεση των παραπέρα ενεργειών της καταβολής του 
(πληρωμή του αναλογούντος χαρτοσήμου, έκδοση και έγκριση απ’ τον 
αρμόδιο πάρεδρο του εντάλματος πληρωμής, έκδοση επιταγής πληρω¬ 
μής, ενημέρωση λογιστικών βιβλίων και καρτελλών) διεκπεραίωση της 
αλληλογραφίας κλπ. 

ζ. Η μέριμνα για τη συγκέντρωση απ’ τις υπόχρεες κατηγορίες 
Φορτ/τών μηνιαίων καταστάσεων παρουσίας των φορτ/τών και η συνε¬ 
χώς κατά μήνα συγκέντρωση και καταγραφή όλων των εργασίμων 
ημερών του καθ’ ενός φορτ/τή και της κάθε κατηγορίας, για την εξεύ¬ 
ρεση του χρόνου εργασίας των και του μέσου ημερομισθίου του σε συν¬ 
δυασμό με το ύψος των καταθέσεων και των διαθεσίμων των Λογαρια¬ 
σμών κάθε Κατηγορίας. 

3. Αρμοδιότητες Λογιστηρίου. 

α. Η μέριμνα για τη διαμόρφωση των τιμολογίων των φορτ/κών ερ¬ 
γασιών των διαφόρων κατηγοριών σύμφωνα με τις υπουργικές αποφά¬ 
σεις περί της αναπροσαρμογής που ισχύουν κάθε φορά, 

β. Η μέριμνα για την έγκαιρη και κανονική καταβολή από τις διάφο¬ 
ρες Κατηγορίες Φορτ/τών, των υπέρ του ΚΑΦ και των λοιπών λογα¬ 
ριασμών, πόρων και εισφορών, και η καταχώρησή των στα αντίστοιχα 
λογιστικά βιβλία. 

γ. Η μέριμνα για τη σύνταξη του ετήσιου Προϋπολογισμού του ΚΑ- 
ΦΑΗ και η παραπέρα προώθησή του για έγκριση, από την Δ.Ε. του 
ΚΑΦΛΗ και τον αρμόδιο Νομάρχη Ηρακλείου. 

δ. Η μέριμνα για την τήρηση των λογιστικών βιβλίων του ΚΑΦΛΗ 
σύμφωνα με τις σχετικές διατάξεις περί Δημοσίου Λογιστικού και του 
Κανονισμού Διοίκησης και Παροχών του ΚΑΦΛΗ (εγγραφή, εσόδων 
και δαπανών με βάαη τα προβλεπόμενα ποφαστατικά στοιχεία). 

ε. Η μέριμνα για την παρακολούθηση της καταβολής των τοκοχρεω¬ 
λυτικών των χορηγουμένων ατομικών και ομαδικών δανείων φορτ/ 
τών. 

ζ. Η απόδοση της μισθοδοσίας του προσωπικού, καθώς και των υπέρ 
των τρίτων εισφορών. 

η. Η μέριμνα για τη σύνταξη του ετήσιου Ισολογισμού και Απολογι¬ 
σμού του ΚΑΦΛΗ και η παραπέρα προώθησή του για έγκριση. 

θ. Η παροχή οικονομικών στοιχείων, για τη σύνταξη των προβλεπο- 
μένων εισηγήσεων προς την Δ.Ε. του ΚΑΦΛΗ, αναφορικά με τη χορή¬ 
γηση των εφάπαξ αποζημιώσεων των Φορτ/τών των ατομικών και 
ομαδικών δανείων την τοποθέτηση των κατηγοριών σε κλάαεις και την 
αναπροσαρμογή των εφάπαξ αποζημιώσεων. 

Άρθρο 2 

Διάρθρωση θέσεων προσωπικού 

Οι θέσεις του προσωπικού διακρίνονται ως εξής: 

Α' Μόνιμο Προσωπικό 

ΚΑΤΗΓΟΡΙΑ ΤΕ 

1. Κλάδος ΤΕ Διοικητικός - Λογιστικός 

Μία (1) θέση 

ΚΑΤΗΓΟΡΙΑ ΔΕ 

2. Κλάδος ΔΕ Διοικητικός - Λογιστικός 

Μία (1) θέση. 

Άρθρο 3 
Προϊστάμενος 

Του Γραφείου του ΚΑΦ Λιμένος Ηρακλείου προΐσταται υπάλληλος 
του ΚΑΦΛΗ του κλάδου ΤΕ Δ/κού - Λογ/κού ή ΔΕ Δ/κού - Λογ/κού, 
ο οποίος εισηγείται στην Δ.Ε. του ΚΑΦ επί όλων των θεμάτων της αρ¬ 
μοδιότητας του Οργανισμού και φροντίζει γενικά για την εύρυθμη λει¬ 
τουργία του Οργανισμού και την εκτέλεση των αποφάσεων της Δ.Ε. του 
ΚΑΦΛΗ. 

Άρθρο 4 

Κατάταξη του προσωπικού που υπηρετεί σε θέσεις 
κατά τη δημοσίευση του παρόντος 

Κατά την έναρξη της ισχύος του παρόντος το προσωπικό που υπηρε¬ 
τεί στο ΚΑΦΛΗ κατατάσσεται στις προβλεπόμενες οργανικές θέσεις 
(αντίστοιχης κατηγορίας και κλάδου. 

Άρθρο 5 
Τελικές διατάξεις 

Η πλήρωση των δημιουργημένων κενών θέσεων μονίμου προσωπι¬ 
κού θα πραγματοποιείται σύμφωνα με τις εκάστστες κείμενες για τους 
διορισμούς διατάξεις ΝΓΙΔΔ και με την προϋπόθεση ότι θα υπάρχουν οι 
σχετικές πιστώσεις στον εκάστοτε προϋπολογισμό του ΚΑΦΛΗ. 

Στον Υπουργό Εργασίας αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 15 Σεπτεμβρίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

α υπουργοί 

ΠΡΟΕΔΡΙΑΣ ΤΉΣ ΚΥΒΕΡΝΗΣΕΙΣ ΟΙΚΟΝΟΜΙΚΟΝ 

Αθ. ΚΑΝΕΛΛΟΠΟΥΛΟΣ ΑΝΤ. ΣΑΜΑΡΑΣ 

ΕΡΓΑΣΙΑΣ 

θ. ΠΑΠΑΜΑΡΓΑΡΗΣ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 476 
Οργανισμός του Κεφαλαίου Αποζημίωσης Φορτοεκφορτωτών —ηράς 
Αθηνών (ΚΑΦ Ξ. Αθηνών). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 24 παρ. 5 του Ν. 1558/1985 «Κυβέρ¬ 
νηση και Κυβερνητικά Όργανα» (ΦΕΚ 137Α). 

2. Τις διατάξεις του άρθρου 17 παρ. 1 του Ν. 1320/1983 «Πρόσ¬ 
ληψη στο Δημόσιο Τομέα και άλλες διατάξεις» (ΦΕΚ 6Α). 

3. Τις διατάξεις του Ν. 1586/1986 «Βαθμολογική διάρθρωση των 
θέσεων του Δημοσίου, νομικών προσώπων δημοσίου δικαίου και οργα¬ 
νισμών τοπικής αυτοδιοίκησης και ιδίως εκείνες του άρθρου 9 παρ. 10 
αυτού» (ΦΕΚ 37Α). 

4. Την αριθ. 351/1989 γνωμοδότηση του Συμβουλίου της Επικρά¬ 
τειας, με πρόταση των Υπουργών Προεδρίας της Κυβέρνησης, Οικονο¬ 
μικών και Εργασίας, αποφασίζουμε: 

Άρθρο 1 

Διάρθρωση Υπηρεσιών - Αρμοδιότητες 

Α) Οι υπηρεσίες του Κεφαλαίου Αποζημίωσης Φορτοεκφορτωτών 
Ξηράς Αθηνών (ΚΑΦΕΑ) συγκροτούνται σε ένα (1) τμήμα που αποτε- 
λείται από τα εξής γραφεία: 

α) Γ ραφείο Χορήγησης Παροχών 
β) Γραφείο Διοίκησης 
γ) Γραφείο Λογιστηρίου 
δ) Γραφείο Νομικών Υποθέσεων 

Β) Οι αρμοδιότητες του παραπάνω τμήματος καθορίζονται κατά 
γραφείο, ως εξής: 

1. Γραφείο Χορήγησης Παροχών 

α) Η μέριμνα για την έκδοση των επαγγελματικών βιβλιαρίων και 
των προσωρινών σημειωμάτων εργασίας των φορτ/τών που εισέρχο¬ 
νται στο επάγγελμα, η καταχώρησή τους στα Μητρώα Φορτ/τών και η 
συνεχής ενημέρωση των μητρώων με τις μεταβολές που σημειώνονται 
κάθε φορά (Εγγραφές - Διαγραφές). 

β) Η μέριμνα για την σύνταξη εισηγητικής έκθεσης προς τη Δ.Ε., του 
ΚΑΦΕΑ, αναφορικά με τη χορήγηση εφάπαξ αποζημίωσης σε δικαιού¬ 
χους φορτ/τές, σύμφωνα με τις διατάξεις του Κανονισμού Παροχών του 
ΚΑΦΕΑ που ισχύουν κάθε φορά. 

γ) Η μέριμνα για την άμεση προώθηση των προβλεπομένων ενερ¬ 
γειών για την χορήγηση ή μη της εφάπαξ αποζημίωσης στους ενδιαφε¬ 
ρομένους φορτ/τές (καταβολή χαρτοσήμου, έκδοση και έγκριση από τον 
αρμόδιο πάρεδρο του εντάλματος πληρωμής έκδοση επιταγής πληρω¬ 
μής, ενημέρωση λογιστικών βιβλίων, ενημέρωση των μητρώων των εν 
ενεργεία και συνταξιούχων φορτ/τών, διεκπεραίωση της αλληλογρα¬ 
φίας κ.λπ.). 

δ) Η μέριμνα για την έκδοση των ετησίων εγκριτικών αποφάσεων 
αποδέσμευσης ποσού για τη χορήγηση ατομικών και ομαδικών δανείων 
στους δικαιούχους. 

ε) II μέριμνα για την επί τη βάσει των διατιθεμένων στοιχείων του 
ενδιαφερομένου και των προβλεπομένων απ’ τον Κανονισμό Παροχών 
διατάξεων, σύνταξη εισηγητικής έκθεσης προς τη Δ.Ε. του ΚΑΦΕΑ για 
τη λήψη της σχετικής απόφασης χορήγησης ή μη του αιτουμένου δα¬ 
νείου. 

στ) Η μέριμνα για την άμεση διεκπεραίωση των προβλεπομένων 
ενεργειών για την έκδοση απ’ τον αρμόδιο Νομάρχη Αττικής της σχετι- 
κής εγκριτικής ή μη απόφασης χορήγησης του αιτουμένου δανείου, και 
η εκτέλεση των παραπέρα ενεργειών της καταβολής του (πληρωμή του 
αναλογούντος χαρτοσήμου, έκδοση και έγκριση απ’ τον αρμόδιο πάρε¬ 
δρο του εντάλματος πληρωμής, έκδοση επιταγής πληρωμής, ενημέ¬ 
ρωση λογιστικών βιβλίων και καρτελλών διεκπεραίωση της αλληλο¬ 
γραφίας κ.λπ.). 

ζ) Η μέριμνα για τη συγκέντρωση απ’ τις υπόχρεες κατηγορίες φορτ/ 
τών μηνιαίων καταστάσεων παρουσίας των φορτ/τών και η συνεχώς 
κατά μήνα συγκέντρωση και καταγραφή όλων των εργασίμων ημερών 
του καθ’ ενός φορτ/τή και της κάθε Κατηγορίας, για την εξεύρεση του 
χρόνου εργασίας των και του ράσου ημερομισθίου του σε συνδυασμό με 
το ύψος των καταθέσεων και των διαθεσίμων των Λογαριασμών κάθε 
Κατηγορίας. 

2. Γραφείο Διοίκησης 

α) Η μέριμνα για τον χειρισμό όλων των θεμάτων της Γραμματείας, 
όπως η διακίνηση της αλληλογραφίας, η δακτυλογράφηση, η αναπαρα¬ 
γωγή εγγράφων και εντύπων, η επικύρωση αυτών απ’ τον Προϊστά¬ 
μενο ή τον νόμιμο αναπληρωτή του. 

β) Η μέριμνα του χειρισμού όλων των θεμάτων της Υπηρεσιακής κα¬ 
τάστασης του προσωπικού. 

γ) Η μέριμνα για την τήρηση και φύλαξη του αρχείου, την συντήρηση 
και τον καθαρισμό των κτιρίων εγκαταστάσεως του Οργανισμού και 
μηχανημάτων που ανήκουν στο ΚΑΦΞΑ. 

δ) Η μέριμνα για τις προμήθειες υλικών και εφοδίων για τις ανάγκες 
του ΚΑΦΞΑ. 

3. Γραφείο Λογιστηρίου 

α) Η μέριμνα για τη διαμόρφωση των τιμολογίων των φορτ/τών ερ¬ 
γασιών των διαφόρων κατηγοριών σύμφωνα με τις υπουργικές αποφά¬ 
σεις περί της αναπροσαρμογής που ισχύουν κάθε φόρα. 

β) Η μέριμνα για την έγκαιρη και κανονική καταβολή από τις διάφο¬ 
ρες Κατηγορίες Φορτ/τών των υπέρ του ΚΑΦ και των λοιπών λογαρια¬ 
σμών, πόρων και εισφορών, και η καταχώρησή των στα αντίστοιχα λο¬ 
γιστικά βιβλία. 

γ) Η μέριμνα για την σύνταξη του ετήσιου Προϋπολογισμού του 
ΚΑΦΞΑ και η παραπέρα προώθησή του για έγκριση, απ’ την Δ.Ε. του 
ΚΑΦΞΑ και τον αρμόδιο Νομάρχη Αττικής. 

δ) Η μέριμνα για την τήρηση των λογιστικών βιβλίων του ΚΑΦτιΑ 
σύμφωνα με τις σχετικές διατάξεις περί Δημόσιου Λογιστικού και του 
Κανονισμού Διοίκησης και Παροχών του ΚΑΦδΑ (εγγραφή εσόδων και 
δαπανών με βάση τα προβλεπόμενα παραστατικά στοιχεία). 

ε) Η μέριμνα για την παρακολούθηση της καταβολής των τοκοχρεω¬ 
λυτικών των χορηγουμένων ατομικών και ομαδικών δανείων φορτ/ 
τών. 

ζ) Η απόδοση της μισθοδοσίας του προσωπικού, καθώς και των υπέρ 
των τρίτων εισφορών. 

η) II μέριμνα για την σύνταξη του ετήσιου Ισολογισμού και Απολογι¬ 
σμού του ΚΑΦΞΑ και η παραπέρα προώθησή του για έγκριση. 

θ) Η παροχή οικονομικών στοιχείων, για την σύνταξη των προβλεπό- 
μενων εισηγήσεων προς την Δ.Ε. του ΚΑΦπΑ, αναφορικά με την χορή¬ 
γηση των εφάπαξ αποζημιώσεων των φορτ/των των ατομικών και 
ομαδικών δανείων την τοποθέτηση των Κατηγοριών σε κλάσεις και την 
αναπροσαρμογή των εφάπαξ αποζημιώσεων. 

4. Γραφείο Νομικών Υποθέσεων 

α) Η μέριμνα για την παροχή νομικών συμβουλών και γνωμοδοτή¬ 
σεων πάνω σε θέματα του ΚΑΦΞΑ και η δικαστική και εξώδικη παρά¬ 
στασή του ενώπιον των πολιτικών. Διοικητικών και Ποινικών Δικαστη¬ 
ρίων. 

Άρθρο 2 

Διάρθρωση θέσεων προσωπικού 
Οι θέσεις του προσωπικού διακρίνονται ως εξής: 

Α. Μόνιμο Προσωπικό: 

1. Κλάδος ΠΕ Διοικητικός - Οικονομικός 
Δύο (2) θέσεις 

2. Κλάδος ΤΕ Διοικητικός - Λογιστικός 
Μία (1) θέση 

3. Κλάδος ΔΕ στον οποίο υπάγονται: 

α) Κλάδος ΔΕ Διοικητικός - Λογιστικός 
αα) Τρεις (3) θέσεις 

ββ) Μία (1) θέση προσωρινή (Ν. 1476/84) 
β) Κλάδος ΔΕ Δακτυλογράφων - Στενογράφων 
Μία (1) θέση 

4. Κλάδος ΥΕ στον οποίο υπάγονται: 
α) Κλάδος ΥΕ Επιμελητών 

Μία (1) θέση 

β) Κλάδος ΥΕ Προσωπικού καθαριότητας 
Μία (1) θέση 

Β. Προσωπικό με έμμισθη εντολή 


Μία (1) θέση Δικηγόρου, τουλάχιστον παρά Πρωτοδίκαις, με έμμι¬ 
σθη εντολή, που θα αμείβεται σύμφωνα με τις διατάξεις του Κώδικα 
περί δικηγόρων. 

Άρθρο 3 
Προϊστάμενος 

Του Τμήματος του ΚΑΦ Ξηράς Αθηνών προϊαταται υπάλληλος του 
ΚΑΦΞΑ του Κλάδου ΠΕ Δ/κού - Οικ/κού ή ΤΕ Διοικητικού - Λογι¬ 
στικού ή ΔΕ Δ/κού - Αογ/κού ο οποίος εισηγείται στην Δ.Ε. του ΚΑΦ 
επί όλων των θεμάτων της αρμοδιότητας του Οργανισμού και φροντίζει 
γενικά για την εύρυθμη λειτουργία του Οργανισμού και της εκτέλεσης 
των αποφάσεων της Δ.Ε. του ΚΑΦΞΑ. 

Άρθρο 4 

Κατάταξη του προσωπικού που υπηρετεί 
σε θέσεις κατά τη δημοσίευση του παρόντος 

Κατά την έναρξη της ισχύος του παρόντος το προσωπικό που υπηρε¬ 
τεί στο ΚΑΦΞΑ κατατάσσεται στις προβλεπόμενες οργανικές θέσεις 
αντίστοιχης Κατηγορίας και κλάδου. 

Άρθρο 5 
Τελικές διατάξεις 

Η πλήρωση των δημιουργουμένων κενών θέσεων μονίμου προσωπι¬ 
κού θα πραγματοποιείται σύμφωνα με τις εκάστοτε κείμενες για τους 
διορισμούς διατάξεις ΝΠΔΔ και με την προϋπόθεση ότι θα υπάρχουν οι 
σχετικές πιστώσεις στον εκάστοτε προϋπολογισμό του ΚΑΦει Αθηνών. 

Στον Υπουργό Εργασίας αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 15 Σεπτεμβρίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

Α. ΚΑΝΕΛΛΟΠΟΥΛΟΣ Α. ΣΑΜΑΡΑΣ 

ΕΡΓΑΣΙΑΣ 

θ. ΠΑΠΑΜΑΡΓΑΡΗΣ 

Σχετικά με τυποποιημένες διαδικασίες ελέγχου για την εφαρμογή του 
Κανονισμού (ΕΟΚ) αριθ. 3820 του «Συμβουλίου της 20ης Δεκεμ¬ 
βρίου 1985, για την εναρμόνιση ορισμένων κοινωνικών διατάξεων 
στο τομέα των οδικών μεταφορών», (Επίσημη Εφημερίδα των Ευ¬ 
ρωπαϊκών Κοινοτήτων Αριθ. Ε 370/1 και του Κανονισμού (ΕΟΚ) 
3821 του Συμβουλίου της 20ης Δεκεμβρίου 1985 «σχετικά με τη 
συσκευή ελέγχου στον τομέα των οδικών μεταφορών». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τοάρθρο4παρ. 1 τουΝ. 1338/1983 «Εφαρμογή του κοινοτικού 
δικαίου» (ΦΕΚ 34/Α/17.3.1983), όπως αντικαταστάθηκε από το άρ¬ 
θρο 6 παρ. 4 του Ν. 1440/1984 «Συμμετοχή της Ελλάδος στο Κεφά¬ 
λαιο, στα αποθεματικά και στις προβλέψεις της Ευρωπαϊκής Τράπεζας 
Επενδύσεων, κ.λπ.» (ΦΕΚ 70/Α/21.5.1984) και τροποποιήθηκε από 
το άρθρο 7 του Ν. 1775/1988 (ΦΕΚ 101/Α/24.5.1988) «Εταιρείες 
παροχής επιχειρηματικού κεφαλαίου και άλλες διατάξεις». 

2. Την οδηγία 88/599/ΕΟΚ του Συμβουλίου της 23ης Νοεμβρίου 
1988 «σχετικά με τυποποιημένες διαδικασίες ελέγχου για την εφαρ¬ 
μογή του κανονισμού (ΕΟΚ) αριθ. 3820/1985 για την εναρμόνιση ορι¬ 
σμένων κοινωνικών διατάξεων στον τομέα των οδικών μεταφορών και 
του κανονισμού (ΕΟΚ) αριθ. 3821/1985 σχετικά με τη συσκειήελέγ- 
χου στον τομέα των οδικών μεταφορών» (ΕΕ των ΕΚ, αριθ. Ε 325/55- 
57/29.11.1988). 

3. Τη γνωμοδότηση 462/1989 του Συμβουλίου της Επικράτειας, 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


με πρόταση των Υπουργών Εθνικής Οικονομίας, Εργασίας, Μεταφο¬ 
ρών και Επικοινωνιών, αποφασίζουμε: 

Άρθρο 1 
Σκοπός 

Σκοπός του Προεδρικού Διατάγματος αυτού είναι ο εναρμονισμός 
των ενεργειών για τον καθ’ οδόν έλεγχο των οδηγών και των οχημάτων 
που εμπίπτουν στο πεδίο εφαρμογής των κανονισμών (ΕΟΚ) που ανα- 
φέρονται στην παρ. 2 του προοιμίου (Άρθρο 1 Οδηγίας 88/599/ 
ΕΟΚ/23.11.1988). 

Άρθρο 2 

Συστήματα ελέγχου 

Οι αρμόδιες Υπηρεσίες του Υπουργείου Εργασίας (Επιθεωρήσεις Ερ¬ 
γασίας και μικτά συνεργεία) προβαίνουν σε ελέγχους. 

1. Οι ανωτέρω έλεγχοι διενεργούνται καθ’ όλη τη διάρκεια του έτους 
και καλύπτουν ευρύ και αντιπροσωπευτικό δείγμα των οδηγών, των 
επιχειρήσεων και των οχημάτων όλων των κατηγοριών μεταφορών που 
εμπίπτουν στο πεδίο εφαρμογής των Κανονισμών (ΕΟΚ) αριθ. 
3820/85 και αριθ. 3821/85. 

2. Οι έλεγχοι πρέπει: 

α) Να καλύπτουν κάθε χρόνο τουλάχιστον το 1 % των ημερών που 
εργάστηκαν οι οδηγοί οχημάτων που εμπίπτουν στο πεδίο εφαρμογής 
των Κανονισμών (ΕΟΚ) αριθ. 3820/85 και (ΕΟΚ) αριθ. 3821/85 και 

β) τουλάχιστον15% του συνολικού αριθμού των εργασίμων ημερών 
που ελέγχονται, να ελέγχονται καθ’ οδόν και τουλάχιστον 25% στις 
εγκαταστάσεις των επιχειρήσεων. 

3. Ο αριθμός των οδηγών που ελέγχονται καθ’ οδόν, ο αριθμός των 
ελέγχων στις εγκαταστάσεις των επιχειρήσεων, ο αριθμός των εργασί¬ 
μων ημερών που ελέγχονται, καθώς και ο αριθμός των διαπιατουμένων 
παραβάσεων, περιλαμβάνονται μεταξύ άλλων στην έκθεση που υποβάλ¬ 
λεται στην Επιτροπή σύμφωνα με το άρθρο 16 παράγραφος 2 του Κανο¬ 
νισμού (ΕΟΚ) αριθ. 3820/85 (άρθρο 2 Οδηγίας 88/599/ΕΟΚ/ 
23.11.1988). 


κού Διατάγματος, 

- τις εβδομαδιαίες περιόδους ανάπαυσης και τις περιόδους οδήγησης 
μεταξύ των εν λόγω περιόδων ανάπαυσης, 

- τον περιορισμό των ωρών οδήγησης ανά δύο συνεχείς εβδομάδες, 

- την αντιστάθμιση της μείωσης των ημερησίων ή εβδομαδιαίων πε¬ 
ριόδων ανάπαυσης, 

- τη χρήση φύλλων καταγραφής ή και το διάγραμμα των περιόδων 
εργασίας των οδηγών (άρθρο 4 Οδηγίας 88/599/ΕΟΚ/ 
23.11.1988). 

Άρθρο 5 

Ανταλλαγή πληροφοριών 

Τα διαθέσιμα εκατέρωθεν στοιχεία, σύμφωνα με το άρθρο 17 παρά¬ 
γραφος 3 του Κανονισμού (ΕΟΚ) αριθ. 3820/85 και του άρθρου 19 
παράγραφος 3 του Κανονισμού (ΕΟΚ) αριθ. 3821/85, ανταλλάσσο¬ 
νται κάθε δώδεκα μήνες, αρχής γενομένης, έξι μήνες μετά την ισχύ του 
παρόντος, ή μετά από σχετική αίτηση Κράτους μέλους, για συγκεκριμέ¬ 
νες περιπτώσεις (άρθρο 6 Οδηγίας 88/599/ΕΟΚ/23.11.1988). 

Άρθρο 6 
Πεδίο εφαρμογής 

Το παρόν Προεδρικό Διάταγμα αφορά τις οδικές μεταφορές που εκτε- 
λούνται στο εσωτερικό της Κοινότητας (άρθρο 7 Οδηγίας 88/599/ 
ΕΟΚ/23.11.1988). 

Άρθρο 7 
Έναρξη ισχύος 

Η ισχύς του παρόντος αρχίζει μετά (10) ημέρες από τη δημοσίευσή 
του στην Εφημερίδα της Κυβέρνησης. 

Στον Υπουργό Εργασίας αναθέτουμε τη δημοσίευση και εκτέλεση του 
παρόντος διατάγματος. 


Άρθρο 3 

Έλεγχοι καθ’ οδόν 

1. Οι έλεγχοι καθ’ οδόν διενεργούνται σε διαφορετικές τοποθεσίες και 
σε οποιαδήποτε ώρα και καλύπτουν ένα αρκετά εκτεταμένο μέρος του 
οδικού δικτύου ώστε να είναι δύσκολη η παράκαμψη των σημείων ελέγ- 
χου. 

2. Οι έλεγχοι καθ’ οδόν αφορούν: 

- τις ημερήσιες περιόδους οδήγησης, τα διαλείμματα και τις ημερή¬ 
σιες περιόδους ανάπαυσης και σε περίπτωση καταφανών παραβάσεων 
τα φύλλα καταγραφής των προηγούμενων ημερών που πρέπει να βρί¬ 
σκονται στο όχημα κατ’ εφαρμογή του άρθρου 15 παράγραφος 7 του 
Κανονισμού (ΕΟΚ) αριθ. 3821/85, 

- την τελευταία εβδομαδιαία περίοδο ανάπαυσης, 

- τη σωστή λειτουργία της συσκευής ελέγχου (διαπίστωση της ενδε¬ 
χόμενης αντικανονικής χρήσης της συσκευής ή και των φύλλων κατα¬ 
γραφής), ή, ανάλογα με την περίπτωση, την παρουσία των εγγράφων 
που αναφέρονται στο άρθρο 14 παράγραφος 5 του Κανονισμού (ΕΟΚ) 
αριθ. 3820/85. 

3. Οι καθ’ οδόν έλεγχοι διενεργούνται χωρίς διάκριση οχημάτων και 
οδηγών, κατοίκων Ελλάδος ή άλλου Κράτους μέλους των Ε.Κ. 

4. Για να διευκολύνεται το έργο τους, οι εξουσιοδοτημένοι ελεγκτές 
και τα μικτά Συνεργεία εφοδιάζονται με: 

- Κατάλογο των κυριοτέρων σημείων που πρέπει να ελεγχθούν, 

-γλωσσικό οδηγό που περιλαμβάνει τις συνηθέστερες χρησιμο¬ 
ποιούμενες εκφράσεις του τομέα των οδικών μεταφορών. 

5. Σε περίπτωση που οι Ελληνικές ελεγκτικές αρχές διενεργούν ελέγ¬ 
χους στις εγκαταστάσεις της επιχείρησης μετά από αίτημα αντιστοίχων 
αρχών άλλου κράτους μέλους, τα αποτελέσματα αυτού του ελέγχου, 
κοινοποιούνται και στο ενδιαφερόμενο κράτος μέλος (άρθοο 3 Οδηγίας 
88/599/ΕΟΚ/23.11.1988). 

Άρθρο 4 

Έλεγχοι στις εγκαταστάσεις των επιχειρήσεων 

Οι έλεγχοι στις εγκαταστάσεις των επιχειρήσεων περιλαμβάνουν: 
- τους ελέγχους που αναφέρονται στο άρθρο 3 του παρόντος Προεδρι¬ 


Αθήνα, 15 Σεπτεμβρίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Οί ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

Γ. ΣΟΥΦΛΙΑΣ θ. ΠΑΠΑΜΑΡΓΑΡΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Ν. ΓΚΕΛΕΣΤΑΘΗΣ 


♦ 

Μετατροπή της Ιεράς Ανδρικής Κοινοβιακής Μονής Μεταμορφώσεως 

του Σωτήρος - Αγίας Βαρβάρας Ρουαάνου Μετεώρων της Ιεράς Μη- 

τροπόλεως Τρίκκης και Σταγών σε γυναικεία. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 39 παρ. 3 του Ν. 590/1977 περί του 
Καταστατικού Χάρτου της Εκκλησίας της Ελλάδος (ΦΕΚ 146/1977 

τ ·Α'). 

2. Τη σύμφωνη γνώμη του Σεβασμιωτάτου Μητροπολίτου Τρίκκης 
και Σταγών που περιλαμβάνεται στο υπ’ αριθμ. 144/13.2.1989 έγ¬ 
γραφό του. 

3. Την έγκριση της Διαρκούς Ιεράς Συνόδου της Εκκλησίας της Ελ¬ 
λάδος που λήφθηκε στη συνεδρίαση της 23.3.1989. 

4. Την υπ’ αριθμ. 361/1989 γνωμοδότηση του Συμβουλίου της 
Επικράτειας πρόταση του Υπουργού Εθνικής Παιδείας και θρησκευμά¬ 
των, αποφασίζουμε: 

Η Ιερά Ανδρική Κοινοβιακή Μονή Μεταμορφώσεως του Σωτήρος - 
Αγίας Βαρβάρας Ρουσάνου Μετεώρων της Ιεράς Μητροπόλεως Τρίκ¬ 
κης και Σταγών μετατρέπεται σε γυναικεία. 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 

Στον Υπουργό Εθνικής Παιδείας και θρησκευμάτων αναθέτουμε, τη 
δημοσίευση και εκτέλεση του παρόντος διατάγματος. 

Αθήνα, 15 Σεπτεμβρίου 1989 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΒΑΣΙΛΕΙΟΣ ΚΟΙΜΤΟΓΙΑΙΜΝΟΠΟΥΛΟΣ 

- 4 - 

Ίδρυση της Ιεράς Γυναικείας Κοινοβιακής Μονής Αγίων Αναργύρων 

Σπάρτης της Ιεράς Μητροπόλεως Μονεμβασϊας και Σπάρτης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 39 παρ. 3 του Ν. 590/1977 περί του 
Καταστατικού Χάρτου της Εκκλησίας της Ελλάδος (ΦΕΚ 146/1977 
τ.Α·). 

2. Τη σύμφωνη γνώμη του Σεβασμιωτάτου Μητροπολίτου Μονεμ- 
βασίας και Σπάρτης που περιλαμβάνεται στο υπ’ αριθμ. 1177/ 
23.11.1988 έγγραφό του. 


3. Την έγκριση της Διαρκούς Ιεράς Συνόδου της Εκκλησίας της Ελ¬ 
λάδος που λήφθηκε στη συνεδρίαση της 9.12.1988. 

4. Την αριθμ. 360/1989 γνωμοδότηση του Συμβουλίου της Επι¬ 
κράτειας με πρόταση του Υπουργού Εθνικής Παιδείας και θρησκευμά¬ 
των, αποφασίζουμε: 

Άρθρο μόνο 

Ιδρύεται Ιερά Γυναικεία Κοινοβιακή Μονή Αγίων Αναργύρων Σπάρ¬ 
της της Ιεράς Μητροπόλεως Μονεμβασϊας και Σπάρτης. 

Στον Υπουργό Εθνικής Παιδείας και θρησκευμάτων αναθέτουμε, τη 
δημοσίευση και εκτέλεση του παρόντος διατάγματος. 

Αθήνα, 15 Σεπτεμβρίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΒΑΣΙΛΕΙΟΣ ΚΟΝΤΟΓΙΑΝΝΟΠΟΥΛΟΣ 

-ψ- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στο Π.Δ. 468/18.8.89 επιφέρεται η πιο κάτω διόρθωση: 

Στο άρθρο 1, παρ. 2, εδαφ. IX από το εσφαλμένο «Οκτώ (8) θέσεις 
Νομικές» στο σωστό «Οκτώ θεσεις Μουσικής». 

(Από το ΕΟν. Τυπογραφείο) 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση : 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

7.000 

Ρ) 

» » 

» 

Β 

» 

10.000 

Υ) 

» » 

» 

Γ' 

» 

4.000 

δ) 

» » 

» 

Δ' 

» 

10.000 

ε) 

» » 

» 

Αναπτυξιακών Πράξεων 

» 

8.000 

στ) 

» » 

» 

Ν.Π.Δ.Δ. 

» 

4.000 

Ό 

» » 

» 

ΠΑΡΑΡΤΗΜΑ 

» 

2.000 

η) 

» » 

» 

Δελτ. Εμπ.& Βιομ. Ιδ. 

» 

5.000 

θ) 

» » 

» 

Αν. Ειδικού Δικαστηρίου 

» 

1.000 

0 

» » 

» 

Α.Ε. & Ε.Π.Ε. 

» 

20 000 

»α) Για ολα τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















